আনন্দপুরের গুলশান কলোনিতে ভয়াবহ আগুন

কলকাতা: শহর কলকাতায় ভয়াবহ অগ্নিকাণ্ড। শুক্রবার আনন্দপুরের গুলশান কলোনি (Anandapur Gulshan Colony) এলাকায় ভয়াবহ। ঘন কালো ধোঁয়ায় ঢেকেছে এলাকা। শহরের অন্যতম ঘন জনবসতিপূর্ণ এলাকা আনন্দপুরের গুলশন কলোনি। আগুনের জেরে দেখা দিয়েছে প্রবল আতঙ্ক। জানা যাচ্ছে, বাড়ির নীচের তলায় রঙের গুদাম থেকে আগুন ছড়িয়ে পড়ে। বাড়ির উপরে থাকা বাসিন্দাদের নামিয়ে আনা হয়েছে।এদিকে ঘন জনবসতিপূর্ণ এলাকায় আগুন নেভাতে বেগ পেতে হচ্ছে দমকল কর্মীদের। তবে যুদ্ধকালীন তৎপরতায় আগুন নেভানোর কাজ করছে দমকলকর্মী।

জানা গিয়েছে, শুক্রবার ঘড়ির কাঁটায় সকাল ১০টা। কলকাতা পুরসভার ১০৮ নম্বর ওয়ার্ডের আচমকা গুলশন কলোনির একটি ফ্ল্যাটের নিচের রঙের গোডাউনে আগুন জ্বলতে দেখা যায়। স্থানীয়েরা তৎপর হয়ে বাসিন্দাদের নিরাপদ ভাবে সরিয়ে নিয়েছেন অন্যত্র। মুহূর্তের মধ্যে আগুনের লেলিহান শিখা গ্রাস করে নেয় গোটা গুদাম। কালো ধোঁয়ায় ঢেকে যায় এলাকা। গুদামে দাহ্য় পদার্থ মজুত থাকায় মুহূর্তের মধ্যে আগুন ভয়াবহ রূপ ধারণ করে। আতঙ্কিত হয়ে পড়েন স্থানীয়রা।দমকলের ১০টি ইঞ্জিন যদ্ধকালীন তৎপরতায় আগুন নিয়ন্ত্রণে আনার কাজ করছে। শেষ পাওয়া খবর অনুযায়ী আগুন আগের তুলনয়া অনেকটা নিয়ন্ত্রণে। তবে এখন পরিস্থিতি নিয়ন্ত্রণে রয়েছে। আপাতত কুলিং প্রসেস চলছে বলে জানা গিয়েছে। তবে ঠিক কী করাণে এই অগ্নিকাণ্ড তা এখনও জানা যায়নি। প্রাথমিক তদন্তে শর্ট সার্কিট থেকেই আগুন লাগে বলে অনুমান।পুরোপুরি আগুন নিয়ন্ত্রণে আনার পর তদন্ত করে দেখ বে দমকল আধিকারিকরা।